Jenkins е сървър за автоматизация с отворен код. Той спомага за автоматизирането на части от софтуерната разработка, свързани с компилирането, тестването и инсталирането, улеснявайки непрекъснатата интеграция и непрекъснатата доставка. Представлява сървърна система, която използва сървлет контейнери като Apache Tomcat. Поддържа контрол на версиите (например чрез Git) и може да изпълнява проекти, базирани на Apache Ant и Apache Maven, както и произволни шел скриптове.